Golestano provincija

Golestano provincija () – provincija Irano šiaurinėje dalyje. Administracinis centras – Gorganas.

Provincija sudaryta 1997 m., atskyrus rytinę Mazenderano dalį.

Geografija 

Provincija įsikūrusi prie pietrytinio Kaspijos jūros kampo. Pietiniu pakraščiu driekiasi Elburso kalnai, kuriuos daugiausia dengia drėgnieji miškai (Šomalis) bei kalnų stepės. Aukščiausia vieta – Šavaro kalnas (3945 m). Tarp kalnų ir Kaspijos įsiterpusi pajūrio lyguma. Būdingas subtropinis, drėgnas klimatas. Šiauriniu pakraščiu teka Atrekas.

Gyventojai 

Dauguma provincijos gyventojų yra turkmėnai, taip pat čia gyvena mazenderaniai, persai, kurdai, azerbaidžaniečiai, beludžiai, armėnai, kazachai, gruzinai. Golestane gyvena daug tiek musulmonų šiitų, tiek sunitų, taip pat yra bahajų.

Didžiausi miestai: Gorganas, Gonbade Kavusas, Aliabadas, Bender Torkemanas, Azadšehras.

Administracinis suskirstymas 
 
Provincija padalinta į 12 šahrestanų:

 Aliabado šahrestanas
 Azadšehro šahrestanas
 Bender Torkemano šahrestanas
 Kalalės šahrestanas
 Gorgano šahrestanas
 Gonbad e Gabuso šahrestanas
 Kordkujo šahrestanas
 Galikešo šahrestanas
 Minudešto šahrestanas
 Ramiano šahrestanas
 Bender Gazo šahrestanas
 Akkalos šahrestanas

Šaltiniai 

Irano provincijos